Akureyri
Store norske leksikon,Geografi,Verdens geografi,Europa,Islands geografi
Akureyri er en by på Island, som ligger innerst i den 60 km lange Eyjafjörður på Islands nordlige kyst. Akureyri har 18 4890 innbyggere i 2017, er et viktig regionalt handels- og servicesenter, og største by utenfor hovedstadsregionen.
Av næringsvirksomhet har Akureyri betydelig fisketilvirkning og foredling av landbruksprodukter. Infrastrukturen er god, og byen har flyplass, havn og skipsverft. Det finnes også turistnæring med moderne hoteller og vintersport i Hlíðarfjöllin, 'De islandske alper', som strekker seg 1500 meter over havet.Den skjermede beliggenheten innerst i fjorden danner grunnlag for et rikere planteliv enn Nord-Island for øvrig. Byen har også en botanisk hage (Lystigarður Akureyrar) med 400 hjemlige og 4000 utenlandske arter. Les mer i Store norske leksikon Island Islands historie Islands geografi